# TUALLENG SIANGINN HNGAKCHIA PAWL CU CAWN AN DUH

### Tualleng sianginn cu zeidah a si?

## Tualleng sianginn cu ngakchia pawl sianginn kai an thawk hlan i fimcawnnak lei prokarem pakhat a si.

## Tualleng sianginn prokarem pawl cu buaih a ngah i a thiammi cachimtu pawl nih chimhmi a si. Tualleng sianginn ah na fa nih sianginn kainak lei timhtuahnak bawmh dingah a biapimi thiamnak pawl a ngah lai.

### Zeiruangdah tualleng sianginn prokarem cu ka fa caah a biapit?

## Carelnak, nambar pawl rel ding le hngalh dingah cawnnak le harnak pawl siamremhnak tibantuk, tualleng sianginn a kaimi ngakchia pawl nih thiamnak pawl an ngeihmi cu hmailei cacawnnak dihlak caah a hrampi an si. Na fa nih lentecelhnak in a cawn lai, cucu mino ngakchia cachimh dingah a thabikmi lam a si tiah kherhlainak nih a langhter. Tualleng sianginn ah na fa nih hawikom thar a kawl lai i mah le mah izumhnak le ibochannak a ngei lai.

### Tualleng sianginn prokarem pawl cu aho nih dah a pek?

## Tualleng sianginn promkarem pawl cu chunnitlak zohkhenhnak hmun pawl ah a tam-u cu a ngah dih i pumpaak tualleng sianginn lei riantuan piaknak zongah a ngah.

### Zeitindah ka fa caah a thabikmi tualleng sianginn ka thim lai?

## Acozah nih bawmhnak a pekmi tualleng sianginn ah riantuan piaknak a um le um lo chek kha a tha – riantuan piaknak ah hlawhtlinnak langhtermi ‘Bawmhmi Tualleng sianginn’ (Funded Kindergarten) timi kha zoh.

## Rampumpi huap Thiamnak lei Tungtlangpi (National Quality Framework) tiah timi tuahto ning tangah tualleng sianginn dihlak le chunnitlak zohkhenhnak lei riantuan piaknak pawl an sining kha acozah nih a zohfel hna i riantuan piaknak pakhat cio kha a sining ret a pek hna. Riatuan piaknak dihlak nih an ret kha an langhter hrimhrim lai. Nan hmuhmi a ret kha nangmah hmuksak ding, asilole nangmah chimh dingah riantuan piaknak khan a hal khawh.

## Nan innchungkhar caah a thabikmi riantuan piaknak a simi hngalhnak ding a thabikmi lam cu chunnitlak zohkhenhnak lei riantuan piaknak asilole tualleng sianginn ah va kal in, a pawngkam va zoh le tualleng sianginn prokarem nih zeidah na fa a pek khawh timi ifian dingah cachimtu pawl bia va ruah kha a si.

### Ka fa nih Mirangholh a thiam rih lo ahcun zeitindah ka tuah lai?

## Tualleng sianginn cachimtu pawl nih prokarem ah ngakchia vialte kha an telh dih hna, cucaah Mirangholh a thiamlomi ngakchia pawl kha midang bantukin lentecelh ding le cawn dingah aa khatmi caan tha sunglawi an ngei ko lai.

## Mirangholh tlawmpal a thiammi asilole a thiamlomi ngakchia pawl caah a hlei in bawmhnak a pe khotu holh phun hnih a thiammi cachimtu pawl zong a ngeimi tualleng sianginn cheukhat an um.

### Tualleng sianginn kai man tah zeizatdah a si?

## Acozah nih ngakchia dihlak kha sianginn an kai hlan ah kumkhat chung ah zarh khat suimilam 15 hrawng kai dingin bawmhnak a pek hna. Acozah nih bawmhmi lengah riantuan piaknak pawl a tam-u cu aman lak a si.

## Cheukhat innchungkhar pawl nih cu a hlei in tangka thawh dingmi pawl caah bawmhnak an hmuh khawh men, tahchunhnak ah ngandamnak lei zohkhenhnak kat pawl (health care cards) a ngeimi innchungkhar pawl asilole minung ciocio zawnruahnak lei visa aa tlaihmi innchungkhar pawl. Thawngthanhmi tamdeuh hmuhnak caah tualleng sianginn riantuan piaknak kha biaruahnak ngei hna.

### Zeitindah tualleng sianginn ah ka fa minkhumhnak ka tuah piak lai?

## Na fa a kai ding na duh piaknak tualleng sianginn riantuan piaknak na hngalh ahcun minkhumhnak tuah dingah na pehtlaih khawh hna. Mah umnak hmun khawngsil (councils) tampi nih Tualleng sianginn Ahrampi Minkhumhnak ca Suaisamhmi pawl (Kindergarten Central Enrolment Schemes) an ngei hna, cucaah nan umnak hmun i tualleng sianginn prokarem ah mikhumhnak tuah dingin nan umnak hmunhma i khawngsil kha na pehtlaih khawh hna asilole nan umnak hmunhma i ngakchia zohkhenhnak lei le ngakchia ngandamnak lei sii-saya/ma kha na hal khawh hna.

## Tualleng sianginn a tam-u cu kum cheu hrawngin a hmaikum caah ngakchia pawl minkhumhnak an tuah piak hna. Tualleng sianginn tampi cu a sokmi an tamtuk caah an dihlak in an la dih hna lo, cucaah na duh deuhmi pakhat ah hmunhma hmuh dingin a thabik caan thasunglawi ngah dingah na fa minkhumhnak a ran khawh chung rang in tuah kha a thami a si.

## Tamdeuh in kawl

### Vuapsaih (Websites)

## Nan innchungkhar caah a thami tualleng sianginn kawlnak ah ruahnak cheuhmi kha la:

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

## Nan umnak hmunhma ah tualleng sianginn kawl:

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### Telifon

## Nichuah chaklei Victoria 1300 333 231

## Nitlak chaklei Victoria 1300 338 691

## Nichuah thlanglei Victoria 1300 338 738

## Nitlak thlanglei Victoria 1300 333 232

## Nangmah holh tein bawmhnak hmuh dingah:

* Rampumpi huap Calehnak le Holhlehnak lei Riantuan piaknak (Translating and Interpreting Service (TIS)) kha 131 450 ah chawn.
* Na umnak hmun (a cungah zoh) caah nambar kha chawnh piak dingin fial hna
* Fon chawnh pah bu in an tlaih ko lai i holh an leh ko lai.